Deuteronômio 21 - Bíblia Online - afr
3 En die stad wat die naaste lê aan hom wat gedood is -- die oudstes van die stad moet 'n jong koei neem waarmee nie gewerk is nie, wat nie in 'n juk getrek het nie. Met 'n knippie sout : Pitkos vir die fynproewer: Jaarlikse "Wood Chop" kompetisie in Berowra
Jaarlikse "Wood Chop" kompetisie in Berowra
Dagsê vriende. Ons was vandag bietjie in Berowra (dis net so 'n 20 minute se ry noord van Castle Hill). Hulle het die jaarlikse houtkap kompetisie daar gehou vir 2009. Manne van oraloor die kontrei het kom deelneem om te sien wie kan 'n houtstomp die gouste in twee kloof hetsy met 'n byl of met 'n saag. Iets soos 'n "Knysnabos houtkapper kompetisie". Julle onthou mos nog vir Saul Barnard in "Kringe in 'n Bos". Wel, dis sy soort mense hierdie. Vooraf word daar deeglik beplan en merke word sorgvuldig opdie houstompe gemaak met bordkryt waar presies daar gekap gaan word. Daar word selfs spykers in die houtstompe gekap om te verseker dat hulle nie op die verkeerde plek bars nie. Hierdie ouens staan bekend as Axmen. Dit laat my nogal dink aan die woorde uit John Williamson se liedjie:
What am I gonna do - what about the future?
Gotta draw the line without delay
Why shouldn't I get emotional - the bush is sacred
Ancient life will fade away
Over the hill they go, killing another mountain
Gotta fill the quota - can't go slow
Huge machinery wiping out the scenery
One big swipe like a shearer's blow
Rip rip woodchip - turn it into paper
Throw it in the bin, no news today
Nightmare, dreaming - can't you hear the screaming?
Chainsaw, eyesore - more decay
Remember the axemen knew their timber
Cared about the way they brought it down
Crosscut, blackbutt, tallowood and cedar
Build another bungalow - pioneer town
I am the bush and I am koala
We are one - go hand in hand
I am the bush like Banjo and Henry
It's in my blood - gonna make a stand
Throw it in the bin - don't understand
Stirs my blood - gonna make a stand
Hierdie ou is so bekend soos Steve Hofmeyr by rugby wedstryde...
(Toe hierdie video afgeneem is was ek nog in Uni, salig onbewus van my Aussie aspirasies)
Eerste word die houtstompe stewig op 'n staander staan gemaak, dan word daar aan weerskante van die hout verwyder sodat dit makliker is om daarop te kan staan sonder om te gly, want sien, hierdie ouens moet bo-op die stomp staan wat hy besig is om middeldeur te kloof met die byl. Hulle kap letterlik net sentimeters van hulle tone deur die stompe.
Die byle word eers behoorlik skerpgemaak met slypstene. Hierdie ouens pas hulle byle op hoor. Die engelse woord vir skerp is mos "keen". As 'n mens "keen" (ywerig) is om te werk, dan is jy soos 'n byl wat maklik kap, maar as jy nie "keen" is nie, kap die houtkapper (jou baas) maar moeilik met jou - dis waar die woord vandaan kom.
Hier word nog gemeet en gepas, sodat die keep in die stomp met presisie gekap kan word.
Hier word 'n plekkie gekap waar die houtkapper gaan staan.
En daar word sorgvuldig ge-korrel en die manne oefen hoe hulle gaan staan tydens die kragmeting.
En as die kap sessie, waaraan so ses ouens op 'n slag deelneem, verby is, dan lê daar hout gestrooi net waar jy kyk. Hierdie ouens speel nie met hout nie.
Hier is so 'n paar videos van die kragmeting:
Daar moet bo-op die stomp wat jy afkap gestaan word sonder om jou balans te verloor.
Die manne maak gereed:
Let op in die video dat daar ook jong Aussie jafels en ook vroue deelneem...
Net soos in die bos word die houtstompe opgesny deur manne wat in pare saamwerk op die saag.
En moenie dink dis net vir mans nie! Daar was 'n paar vrouens wat ook hul staal gewys het.
So 'n saag is omtrent so lank soos 'n man.
Gaan lees gerus ook hierdie bloginskrywing oor "Kringe in 'n bos".
Deur Heinrich Ferreira op Sunday, August 09, 2009
Vanaf Bathurst verby Mt Tomah en terug huis toe vi...
Oppad na die dorpie Orange
'n Besoek aan die renbaan
Welkom op die plaas
Lente is in die lug, tyd vir 'n wegbreek